SPVI พุ่งกระฉูด 16% นิวไฮในรอบ 3 ปี รับกำไร Q3 โตทะลัก 600%
SPVI พุ่งกระฉูด 16% นิวไฮในรอบ 3 ปี รับกำไร Q3 โตทะลัก 600% โดย ณ เวลา ณ เวลา 10.08 น. อยู่ที่ระดับ 1.90 บาท บวก 0.26 บาท หรือ 15.85% ด้วยมูลค่าซื้อขาย 52.35 ล้านบาท
8 พ.ย. 2560

ผู้สื่อข่าวรายงานว่า บริษัท เอส พี วี ไอ จำกัด (มหาชน) หรือ SPVI ณ เวลา 10.08 น. อยู่ที่ระดับ 1.90 บาท บวก 0.26 บาท หรือ 15.85% ด้วยมูลค่าซื้อขาย 52.35 ล้านบาท ราคาหุ้นปรับตัวแรงในรอบ 3 ปี โดยนับตั้งแต่หุ้นยืนอยู่ที่ระดับ 1.90 บาท เมื่อวันที่ 3 พ.ย. 57

บริษัท เอส พี วี ไอ จำกัด (มหาชน)หรือ SPVI รายงานผลการดำเนินงานประจำไตรมาส 3/60 สิ้นสุดวันที่ 30 ก.ย. 60 มีกำไรมาที่ 8.83 ลบ. โต 609% จากปีก่อนมีกำไร 1.25 ลบ. ขณะที่ 9 เดือนแรกพลิกมีกำไร 17.17 ลบ. จากปีก่อนขาดทุน 1.55 ลบ.
โดยผลการดำเนินงานประจำไตรมาส 3/60 กำไรเพิ่มขึ้น เนื่องจากการเพิ่มขึ้นของยอดขายสินค้า โดยเฉพาะจากการจัดจำหน่ายให้แก่ลูกค้ารายย่อยทั่วไป ลูกค้าโครงการ และลูกค้าสถาบันการศึกษา ตลอดจนรายได้สนับสนุนการขายจากการร่วมบริหารกับบริษัทคู่ค้า